Sinopsis:

Med znanimi slovenci Joža Čop zavzema posebno mesto.

Ta nepismen fant se je pri 14 letih zaposlil v valjarni Železarne na Jesenicah, kjer je bil zankar, po domače šlingar, - vse do upokojitve.

Mali človek iz ljudstva si je pridobil globoko spoštovanje, zaupanje in poklon celotne slovenske intelektualne elite ter svojih sodobnikov (Julius Kugy, dr. Henrik Tuma ,dr. Klement Jug, dr. Miha Potočnik, dr.Stanko Tominšek). Enako pa tudi vseh kasnejših generacij slovencev. Na nek način predstavlja arhetip vsega dobrega, kar premore slovenski značaj: poštenost, pokončnost, skromnost, zanesljivost, izjemna bistrost ter smisel za humor, narodno zavednost. Bil je vzor Skalašem, Oton Župančič pa mu za pedesetletnico napiše ter posveti odo, - bil pa je tudi vzor celotni kasnejši prihajajoči mladi generaciji alpinistov.

Navkljub temu, da je anekdotična in ponarodela osebnost, ki se pojavlja v celi vrsti spominov, zapisov in anekdot znanih slovencev ter njegovimi sodobnikov, o njem še ni bila napisana avtobiografija, prav tako ne posnet dokumentarni film. Pojavlja se le kot epizodna vloga v zgodbah drugih. Slovenci ga slabo poznamo, četudi vsa gorniška zgodovina, ter njeni največji uspehi vodijo k njemu. Njegovo življenje je ena najslikovitejših slovenskih biografij. Zaradi avanturističnega pionirstva začetkov našega alpinizma, kasneje narodnozavednega rivalstva in boja med Skalaši in Nemci za prevlado v slovenskih gorah (predvsem Severni Triglavski severni steni), nenazadnje pa tudi zaradi bogatega in dobro ohranjenega arhiva.

Film je hkrati zgodba o zibelki, rojstvu in začetkih oblikovanja slovenske intelektualne ter športne elite, - slovenskega vitalizma, samozavesti in narodnega ponosa.

Druga polovica 19. In začetek 20. stoletja sta namreč čas iskanja narodne identitete Slovencev, ki so na svojem ozemlju vedno čutili pritiske Nemcev, ter načrtno germanizacijo. Nemško-Slovenska nasprotja v tem času zaznamujejo vsa področja življenja: kulturno, gospodarsko, družbeno, športno in šolsko.

Bili smo brez formalne intelektualne elite, kar je zelo pomembno a spregledano dejstvo. Slovenci namreč v Avstro-Ogrski svojih inštitucij nismo smeli ustanavljati, slovenski intelektualci pa so se izobraževali na univerzah na Dunaju, v Gradcu in v Pragi. Kranjska je biola v času Avstro-Ogrske brez svoje univerze vse do leta1919...

Vlogo izgradnje nacionalne identitete, zgodovinskega spomina, nacionalnega ponosa so namesto manjkajoče nacionalne univerze lahko prevzelmala ter udejanjala samo slovenska (naravoslovna in športna) duštva, ki so se edina ukvarjala z naravoslovno, zgodovinsko, znanstveno in domoznansko dejavnostjo, ter jih je bilo dovoljeno ustanavljati tudi Slovencem. Leta 1893 je ustanovljeno Slovensko planinsko društvo, ki se je borilio za neovirano delovanje v slovenskih gorah, ter svoje naravne pravice nasproti nemškim planinskim društvom. Na prelomu 19. stoletja se v naših stenah odvija pravi boj za vpliv v gorah med Slovenskim planinskim društvom in nemškimi, predvsem proti ponemčevalnemu delovanju Alpenvereina. Preko planinstva skasneje ta boj preide na najvišje slovenske vrhove, - predvsem za prvenstvo v Severni Triglavski steni, kjer glavno vlogo odigrajo mladi in drzni Skalaši, ter njihov apologet in mentor - Joža Čop.

**Letos obhajamo 100 letnico ustanovitve Turistovskega kluba Skala.** Leta 1919 je Jože Tomc - Čepko sklical ljubljansko in šišensko klapo na pripravljalni sestanek, kjer so podrobneje pripravili društvena pravila. Obdobje delovanja Skale velja za eno najbolj vsestransko bogatih v slovenski gorniškii zgodovini, iz vrst Skalašev je izšla elita alpinistov, smučarjev, gorskih reševalcev, fotografov, literatov, predavateljev in filmskih ustvarjalcev. **Turistovski klub skala financira ter posname prva dva slovenska filma. V kraljestvu zlatoroga ter Triglavske strmine**. Janko Jamnik pa je eden najprepoznavnejših evropskih avtorjev gorniške fotografije.

**Enako etos obhajamo 100 letnicu ustanovitve Univerze v Ljubljani**, s katero smo Slovenci tudi formalno končno dobil valilnico intelektualne elite: “ognjišče znanosti, vede in kulture naše akademske mladine”,- kot je zapisal častnik Slovenec.

Rojstvo slovenske elite, nacionalnega ponosa, kulturne in intelektualne identitete moramo iskati prav tu! Enako kot ni naklučje, da se je tudi slovenski film rodl ravno v teh krogih: - “V kraljestvu zlatoroga!”

Dr. Klement Jug pa doda: *»Sramota je, da so vse že pred nami preplezali tujci. Mi se moramo dvigniti nadnje. Človek zmore veliko, če hoče. In mi moramo hoteti, če naj postanejo vse naše planine v vsakem oziru naše. Kdor izmed narodov se zadovolji z majhnim, izgine. Za velike pa ni veličine nikoli dovolj.*

Legendarno je kosanje Skalašev z Nemci za prvenstva v Severni Triglavski steni, ki so jih naši pričeli od Nemcev prevzemati drugo za drugo. Naši plezalci dosežejo vrhunsko stopnjo v plezalni tehniki, kot so jo imeli vodilni nemški in italijanski plezalci. . V dvajsetih letih je bila po Jugovi, Čopovi, Jesihovi ter Debelakovi zaslugi tekma za prvenstvo v stenah med slovenskimi in tujimi plezalci dobljena. Pavla Jesih ter Mira-Marko Debelak pa postaneta eni najboljših alpinistk na svetu. Skalaši preplezajo večino sten v domačih gorah v imenu celotne slovenske narodne skupnosti, zelo jih je prizadelo, če je tuja naveza pri nas preplezala prvenstveno smer.

Film odkriva tudi Čopovo tesno duhovno bližino, ter navezo z dr. Klementom Jugom. Značajsko sta predstavljaja dva popolnoma različna pola. Jug popoln asket, ki je preziral profanost ter plehkost vsakdanjega življenja, in zaradi nje celo trpel. Ter Joža, - popolno nasprotje Juga,- ki je bil vedno kralj družbe, dežurni duhovitež, družabna ter naravno izjemno inteligentna oseba. Čopova povsem instinktivna, globoka srčna in življenjska potreba po enosti s seboj, metafizična potreba po čistosti ki jo je našel samo v gorah, - je bila pri povsem enaka kot pri Jugu, čeprav si značajsko nebi mogla biti bolj različna. Tu sta brez besed razumela drug drugega. Pomembno vlogo pa odigra tudi Pavla Jesih, Čopova dolgoletna soplezalka ter srčna prijateljica.

Pol stoletja je bil tudi naš vodilni gorski reševalec in planinski vodnik,.

Nastopil je v prvih dveh slovenskih filmih »V kraljestvi zlatoroga« ter »Triglavske strmine«,ob osemdesetletnici pa se mu je pisatelj Tone Svetina poklonil z avtobiografskim romanom »Stena«- posvečenemu njemu in njegovim prijateljem -, ki je doživel šest ponatisov. Izročil je štafeto tovarišu Titu. Prvič je bil odlikovan leta 1934 s priznanjem bana dravske banovine. Josip Broz Tito ga leta 1963 odlikuje z *redom dela z rdečo zastavo,* Ieta 1968 pa z *redom zaslug za narod z zlato zvezdo.* Bil je prejemnik več *zlatih častnih znakov* Planinske zveze Slovenije inJugoslavije, Gorske reševalne službe, in kot prvi planinec leta 1970 prejemnik *Bloudkove nagrade* za življenjsko delo.

Je svojevrsten unikum v kolektivnem spominu slovencev. Ljudje so ga spoštovali, mu zaupali in ga preprosto imeli radi. V zakonu sta se ju rodila dva otroka, hčerka Mojca in sin Joža, ki sta izvrstna in dragovena pričevalca. Tudi zaradi njiju je zadnji čas, da se film posname, kasneje bo nemogoče.

Letos hkarti obhajamo 120 letnico Planinske zveze Slovenije, ki je s 60.000 člani naša največja civilnodružbena organizacija ter rojstvo Jože Čopa. Preživela je štiri države v, šteje 278 planinskih društev, in je vsekakor slovenski fenomen, ter velika zgodba. Joža Čopa se je rodil istega meseca, kot je bilo ustanovljeno Slovensko planinsko društvo. Pomenljivo naklučje?

Nekoč sta s Klementom Jugom modrovala o razlikah med navadnimi ljudmi in gorniki, Čop pravi: »Ljudje smo kakor drevesa. V gozdu so skoraj vsa enaka. Čim više sega v goro gozd, tem manj je dreves in tem bolj so si med seboj različna. V največjih višinah rastejo samo osamelci. Vsak zase je svoja podoba. Čim bolj jim strele in plazovi potolčejo vrhove in veje, tem globje poganjajo korenine v dno skalovja. "